Fără permis, pentru 120 de zile. A condus pe un drum din vestul țării, cu o viteză de 121 km/h.
În cadrul activităților de monitorizare a vitezei de deplasare, la data de 8 mai a.c., în jurul orei 16.04, polițiștii Serviciului Rutier au depistat un bărbat de 21 de ani, în timp ce conducea un autoturism pe D.J. 790, în Zimandcuz.
Aparatul radar a înregistrat o viteză de 121 km./h., depășind viteza legală cu 71 km./h..
Bărbatul a fost sancționat contravențional cu amendă în valoare de 3.300 de lei, fiindu-i suspendată exercitarea dreptului de a conduce pentru 120 de zile.
Atragem atenția conducătorilor auto că viteza este una din principalele cauze generatoare de accidente cu consecințe grave, impunerea respectării vitezei legale fiind una din prioritățile Inspectoratului de Poliție Județean Arad.